Značaj selena (Se) i vitamina E

Ključni sastojci hrane Se i vitamin E imaju oksidaivnu zaštitu. Vitamin E je integralna komponenta svih lipidnih membrana i kao takav deluje unutar njih i neutrališe slobodne radikale, kao i one proizvedene lipidnom peroksidacijom, što znači da je vitamin E prva odbrambena linija ćelije od slobodnih radikala. Selen obavlja svoju biološku ulogu unutar organizma preko enzima glutation peroksidaze. Aktivnost ovog enzima se povećava u plazmi sa povećanjem njegovog nivoa u hrani ili vodi, što se može koristiti kao pouzdan pokazatelj biološke usvojivosti selena. Selen ima važnu ulogu u imunološkoj reaktivnosti organizma.

Nedostatak selena (Se) i/ili vitamina E dovodi do niza oboljenja kod životinja,a do danas je poznato oko 60 bolesti kod životinja prouzrokovanih nedostatkom ovih nutricijenata.